钦定古今图书集成/明伦汇编/氏族典/第389卷 > 李中敏
## 钦定古今图书集成/明伦汇编/氏族典/第389卷 > 李中敏

按《唐书李中敏传》，“中敏，字藏之，系出陇西。元和中，擢
进士第。沈传师观察江西，辟为判官，入拜侍御史。郑
注诬逐宰相宋申锡，天下以目。太和六年，大旱，诏询
所以致雨者，中敏时以司门员外郎上言申锡之枉，
帝不省。中敏以病告满，归颍阳。注诛，以司勋员外郎
召，累迁谏议大夫，为理匦使，迁给事中。仇士良以开”
府阶荫其子，中敏曰：“内谒者监安得有子？”士良惭恚，
由是复弃官去。开成末，为婺、杭二州刺史，卒于官。